*НАРОДНО ЧИТАЛИЩЕ „НАПРЕДЪК 1884”*

 ***ГРАД КИЛИФАРЕВО***

 **П Р О Г Р А М А**

 за дейността на НЧ »Напредък 1884» през 2024 година

 Настоящата програма за развитие на читалищната дейност в град Килифарево се създава в изпълнение на чл. 26а, ал. 2 от Закона на народните читалища. Основните цели и задачи на читалището са заложени в Устава: Развитие и обогатяване на културния живот, социалната и образователна дейности в града. Като неправителствена институция Читалището осъществява своите дейности, регламентирани в Закон за народните читалища, а като юридически субект от ЗЮЛЦ, спазва всички закони на страната имащи отношение към работата му.

НЧ”Напредък 1884” гр.Килифарево се стреми да заеме естествената си роля на посредник между различни групи, институции, местна власт, медии, за да акумулира нов социален капитал на общността в капитал на доверието, съпричасността и участието в развитието на населеното място.

* Съхранява, развива и прави публично достояние културно - историческото наследство на общността.
* Стопанисва добре поддържан сграден фонд.

 **І. ЦЕЛИ**

 Подготовката на програма 2024 г. цели обединяване на усилията за развитие и утвърждаване на читалището, като важна обществена институция, реализираща културната идентичност на града, както и да се засили обществената ú роля като традиционен културен и образователен център в навечерието на отбелязване 140-годишнината от основаването на читалището.

 През годините читалището се утвърди като устойчива, действаща и самобитна културна институция на територията на града, околните села и общината.

 - Читалището реализира потребностите на младото поколение

 - Развива и усъвършенства културната дейност в града

 - Подобрява стила и методите на работа с цел развитие на интеграционните процеси в духовната сфера

 - Съхранява и популяризира традиционната култура на отделните етностни групи

 - Привлекателно място и средище на знанието .

 Задоволявайки разнообразните интелектуално-образователни потребности, читалището активно участва във формирането на нова културна политика на местно и национално ниво, чрез:

 - Разгръщане на културно-просветна дейност сред населението

 - Разкриване и опазване на културното наследство на нашия край

 - Прилагане на иновативни подходи и методи на работа за повишаване на читателския интерес

 1. Библиотечна дейност

 - Библиотеката се развива като средище за информация, комуникация, обучение, знания и културна дейност

 - Актуализиране на библиотечния фонд на читалищната библиотека чрез закупуване на нова литература, абонамент, дарения, кандидатстване с проекти пред МК и други организации

 - Организиране на индивидуална и културно-масова дейност с различни целеви групи: (деца, ученици, възрастни), обособяване на тематични кътове по повод празници и годишнини, предоставяне на онлайн информация и представяне на презентации, посветени на значими събития и личности;

 - Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата;

 - Засилване ролята на читалището като гражданска организация и център за общностно развитие с културни, образователни, информационни, социални и граждански функции

 - Разкриване и опазване на културното наследство на нашия край

 2. Художествено-творческа дейност

 - Повишаване качеството на предлагания от читалището художествен продукт по повод различни чествания;

 - Организиране на клубове, певчески и танцови състави;

 - Активно участие на художествено–творческите форми в културните прояви в община Велико Търново ;

 - Организиране и провеждане на традиционния конкурс за хумористичен фолклор „Усукано по килифарски”;

 - Пресъздаване на обичаи и празници от Културния календар;

 - Участие в общински, регионални, национални и други конкурси и фестивали;

 - Да продължи дейността на следните самодейни състави и школи по интереси:

 - Фолклорна група „Гайтани”с ръководител Делян Пенчев,

 - Група за градски песни”Балкански полъх”и трио „Чар” с ръководител Делян Пенчев,

 - Танцова формация „Фолклория” с ръководител Полина Нейкова,

 - Коледарска група с ръководител Марияна Иванова,

 -Клуб „Традиции”- от м. януари 2024г. се организира занаятчийска работилница - керамика, текстил, дърворезба, иконопис, изработване на свещи и организиране на детска фолклорна формация в рамките на работилницата, с цел проследяване интереса на деца и граждани, което ще спомогне за организирането на новия творчески сезон 2024/25г.

 с организатор Наталия Билчева,

 - Клуб за изработка на предмети с квилинг и декупаж, с ръководител Стела Георгиева

 - За развитието на художествено-творческата дейност на читалището да се осигурят средства от субсидии, членски внос, дарения и собствени средства от стопанска дейност.

 3. Стопанска дейност

 - Приходите от членски внос, културно-просветна дейност, дарения и др. се регистрират чрез издаване на касова бележка от Квитанционна книга. Тези приходи се третират като присъщи на читалището съгласно ЗКПО.

 - Приходите от наеми се третират като стопанска дейност на читалището, съгласно ЗКПО.

 - . За счетоводни услуги се ползва счетоводна кантора „Баланс-52” ЕООД – Йордан Ангелов, чрез подписан Договор за предоставяне на целогодишни счетоводни услуги. Заплащането за счетоводните услуги става на три месеца през годината.

 4. Материално-техническа база

 - Сградата на НЧ „Напредък 1884” е читалищна собственост, представляваща масивна самостоятелна, двуетажна сграда. Ремонтирана е основно външно през 2000г. по Програма „Красива България”и през 2024г. ще се навършат 140 години от основаване и.

 - Ежегодно се извършват частични ремонтни дейности на читалищната сграда.

 - Библиотеката е публична общинска собственост. С договор от 24.08.2016г. е учредено право на безвъзмездно ползване върху самостоятелен обект – библиотека, описана с АОС №4921 / 28.07.11г. за срок от 10 години, считано от 22.10.2016г. в полза на НЧ”Напредък 1884” гр.Килифарево

 Програмата за дейността на НЧ”Напредък 1884” град Килифарево е приета на заседание на Читалищното Настоятелство от 29.09.2023г. и ще се разгледа на Общото годишно събрание през 2024 година.

Председател : Секретар:

 /Т.Тодоров/ /М.Иванова/